Diari Oficial de la Generalitat Valenciana


Sumari del DOGV 8136, del 27-09-2017 (2017/8155)

RESOLUCIÓ de 14 de setembre de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova incloure un nou lloc de treball en les tarifes per a encàrrecs de gestió de serveis professionals aprovades mitjançant una resolució conjunta de 24 d'octubre de 2013, denominat educador o educadora ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/8155


Data del document
:   14-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 14 de setembre de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova incloure un nou lloc de treball en les tarifes per a encàrrecs de gestió de serveis professionals aprovades mitjançant una resolució conjunta de 24 d'octubre de 2013, denominat educador o educadora ambiental. [2017/8155]  
  
Mitjançant Resolució conjunta de 24 d'octubre de 2013, de la Conselleria de Presidència, Agricultura, Pesca, Alimentació i Aigua, i de la Conselleria d'Infraestructures, Territori i Medi Ambient, publicada en el DOGV número 7146 de 06.11.2013, es van aprovar les tarifes per a la prestació de serveis professionals aplicables a les actuacions a encomanar a VAERSA, en qualitat de mitjà propi instrumental de l'Administració de la Generalitat.  
La Comissió Interdepartamental per a l'elaboració de tarifes VAERSA, en la reunió de 25 de novembre de 2016, va acordar incloure un nou lloc de treball, denominat educador o educadora ambiental, en les tarifes per a encàrrecs de gestió de serveis professionals aprovades mitjançant resolució conjunta de 24 d'octubre de 2013 (DOGV 06.11.2013).  
  
En conseqüència amb l'anterior i a proposta del president de la Comissió Interdepartamental per a l'elaboració de tarifes VAERSA, s'acorda:  
  
Primer  
Aprovar incloure un nou lloc de treball en les tarifes per a encàrrecs de gestió de serveis professionals, aprovades mitjançant resolució conjunta de 24 d'octubre de 2013 (DOGV 06.11.2013), denominat educador ambiental.  
La seua denominació i característiques són les següents:  
Categoria: educador o educadora ambiental  
Requisits: titulació mitjana o de diplomat en l'especialitat o especialitats requerides per a l'exercici del lloc de treball.  
Tarifa hora: 21,00 ?.  
Funcions:  
- Promoure actituds que contribuïsquen a la conservació i millora del medi i els seus valors, a través de la redacció i execució de projectes de comunicació i interpretació del patrimoni.  
- Redactar, desenvolupar i avaluar Programes d'Educació Ambiental.  
- Redactar, desenvolupar i avaluar programes relacionats amb l'ús públic i social del medi.  
- Realitzar seguiments d'espècies i hàbitats que es dirigisquen cap a l'obtenció de coneixements per al desenvolupament de l'educació ambiental.  
  
Segon  
Publicar el present acord en el DOGV.  
  
València, 14 de setembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.